smcproject/ml-wiki-sentences huggingface dataset:
2018 ഓഗസ്റ്റിൽ, ഇൻട്രാമ്യൂറൽ റിസർച്ചിന്റെ NIDCR വിഭാഗത്തിന്റെ ഡെപ്യൂട്ടി സയന്റിഫിക് ഡയറക്ടറായി അവർ നിയമിതയായി.
മരിയൻ യങ്ങിന്റെ ഗവേഷണ വിഭാഗം എല്ലിൻറെ ടിഷ്യൂകളിൽ കാണപ്പെടുന്ന ECM പ്രോട്ടീനുകളുടെ പ്രവർത്തനത്തെ പര്യവേക്ഷണം ചെയ്യുന്നു.
ചെറിയ ല്യൂസിൻ -റിച്ച് പ്രോട്ടിയോഗ്ലൈക്കാനുകൾ (SLRPs) ബിഗ്ലൈകാൻ (bgn), decorin (dcn), fibromodulin (fmod), WISP1 എന്നറിയപ്പെടുന്ന Wnt ടാർഗെറ്റ് ജീൻ എന്നിവയിലാണ് ശ്രദ്ധ കേന്ദ്രീകരിക്കുന്നത്.
ഈ ഇസിഎം ഘടകങ്ങൾ അനാബോളിക് ( വ്യത്യാസത്തിലൂടെയും രൂപീകരണത്തിലൂടെയും) കാറ്റബോളിക് (തകർച്ച അല്ലെങ്കിൽ പുനർനിർമ്മാണം ) സംവിധാനങ്ങളിലൂടെയും എല്ലിൻറെ ടിഷ്യു പ്രവർത്തനത്തെ എങ്ങനെ നിയന്ത്രിക്കുന്നുവെന്ന് യങ്ങിന്റെ ഗവേഷണം പര്യവേക്ഷണം ചെയ്യുന്നു, ചില സന്ദർഭങ്ങളിൽ, വളർച്ചാ ഘടകം ലഭ്യത മോഡുലേറ്റ് ചെയ്തുകൊണ്ട് പ്രവർത്തിക്കുന്നു.
എല്ലുകൾ, പല്ലുകൾ, തരുണാസ്ഥി, ടെൻഡോൺ എന്നിവയുൾപ്പെടെ ഒന്നിലധികം അസ്ഥികൂട സൈറ്റുകളിൽ ECM-ന് എങ്ങനെ സ്റ്റെം സെൽ ഫേറ്റ് നിയന്ത്രിക്കാൻ കഴിയുമെന്നും സംഘം അന്വേഷിക്കുന്നു.
ഓസ്റ്റിയോപീനിയ, ഓസ്റ്റിയോ ആർത്രൈറ്റിസ്, മൃദുവായ ടിഷ്യൂകളിലെ എക്ടോപിക് അസ്ഥി രൂപീകരണം തുടങ്ങിയ രോഗങ്ങളെ മെച്ചപ്പെടുത്തുന്നതിന് ഈ ഇസിഎം ഘടകങ്ങൾക്ക് പ്രായോഗിക പ്രയോഗങ്ങൾ വികസിപ്പിക്കുക എന്നതാണ് ഗവേഷണത്തിന്റെ ആത്യന്തിക ലക്ഷ്യം.
1998-ൽ ഒനോന്റയിലെ തന്റെ ബിരുദ അൽമാ മാറ്റർ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിൽ നിന്ന് (SUNY) യംഗിന് ഓണററി ഡോക്ടറേറ്റ് ലഭിച്ചു.
2012-ൽ, മെന്റർഷിപ്പിനുള്ള NIH ഡയറക്ടർമാരുടെ അവാർഡ് അവർക്ക് ലഭിച്ചു.
2014-ൽ യംഗിന് റൂത്ത് എൽ. കിർഷ്‌സ്റ്റൈൻ മെന്ററിംഗ് അവാർഡ് ലഭിച്ചു.
2018-ൽ, വീക്കം കൂടാതെ/അല്ലെങ്കിൽ സ്‌കെലിറ്റൽ മാട്രിക്സ് ബയോളജിയിലെ അടിസ്ഥാന, വിവർത്തന അല്ലെങ്കിൽ ക്ലിനിക്കൽ ഗവേഷണത്തിലെ മികച്ച നേട്ടങ്ങൾക്കുള്ള അംഗീകാരമായി അമേരിക്കൻ സൊസൈറ്റി ഫോർ ബോൺ ആൻഡ് മിനറൽ റിസർച്ചിൽ നിന്ന് യങ്ങിന് സ്റ്റീഫൻ എം. ക്രെയിൻ അവാർഡ് ലഭിച്ചു.
ബേക്കറി ഇംഗ്ലീഷ് വിലാസം https://ml.wikipedia.org/wiki/Bakery ബേക്കറി
മാവ് ഓവനിൽ വച്ച് പൊള്ളിച്ച്  റൊട്ടി, ബ്രഡ് , ബിസ്കറ്റ് , കേക്ക് എന്നിവ ഉണ്ടാക്കുന്ന സ്ഥാപനമാണ് ബേക്കറി.
ചില ബേക്കറികൾ കാഫറ്റീരിയ പോലെയും പ്രവർത്തിക്കാറുണ്ട്.
അവിടെ ബേക്കറി ഉൽപ്പന്നങ്ങൾക്കൊപ്പം ചായ, കാപ്പി, ഇതര ശീതള പാനീയങ്ങൾ എന്നിവ ലഭ്യമാണ്.
ബേ സൂസി
ബേ സു-ജി (കൊറിയൻ: 배수지; ജനനം ഒക്ടോബർ 10, 1994), ബേ സൂസി എന്നും അറിയപ്പെടുന്നു, ഒരു ദക്ഷിണ കൊറിയൻ ഗായികയും നടിയും മോഡലുമാണ്.
ജെവൈപി എന്റർടൈൻമെന്റിനു കീഴിലുള്ള മിസ് എ എന്ന പെൺകുട്ടി ഗ്രൂപ്പിൽ അംഗമായിരുന്നു.
ഡ്രീം ഹൈ (2011) എന്ന ടെലിവിഷൻ പരമ്പരയിലൂടെ അഭിനേത്രിയായി അരങ്ങേറ്റം കുറിച്ച അവർ ഗു ഫാമിലി ബുക്ക് (2013), അൺകൺട്രോളബ്ലി ഫോണ്ട് (2016), വെയിൽ യു വേർ സ്ലീപ്പിംഗ് (2017), വാഗബോണ്ട് (2019) തുടങ്ങിയ പരമ്പരകളിൽ പ്രത്യക്ഷപ്പെട്ടു.
സ്റ്റാർട്ട്-അപ്പും (2020).
ആർക്കിടെക്ചർ 101 (2012) എന്ന ചിത്രത്തിലൂടെയാണ് അവർ സിനിമയിൽ അരങ്ങേറ്റം കുറിച്ചത്.
അവളുടെ വിജയകരമായ സിനിമാ അരങ്ങേറ്റം മുതൽ, അവളുടെ മാതൃരാജ്യത്ത് അവളെ "ദി നേഷൻസ് ഫസ്റ്റ് ലവ്" എന്ന് വാഴ്ത്തി.
ബേ ഓഫ് പിഗ്സ്‌ ഇംഗ്ലീഷ് വിലാസം https://ml.wikipedia.org/wiki/Bay_of_Pigs ബേ ഓഫ് പിഗ്സ്, ക്യൂബയുടെ ഭൂപടത്തിൽ
ക്യൂബയിലെ ഹവാനയിൽ നിന്നും 160 കിലോമീറ്റർ തെക്ക് കിഴക്ക് സ്ഥിതി ചെയ്യുന്ന ഉൾക്കടൽ ആണ് ബേ ഓഫ് പിഗ്സ്‌ .
ഗിരോൺ കടലോരത്തെ സൂര്യാസ്തമനം
ഈ ഉൾക്കടലിന്റെ പടിഞ്ഞാറുവശത്ത് സപ്പാസ്റ്റാ ഉപദ്വീപിന്റെ ഭാഗമായ സപ്പാസ്റ്റാ ചതുപ്പിന്റെ അതിരായി പവിഴപ്പുറ്റുകൾ കാണപ്പെടുന്നു.
കിഴക്കുഭാഗത്തെ ഉറപ്പുള്ള കലടലോരം വടക്കുകിഴക്കുഭാഗത്ത് കണ്ടൽക്കാടുകളേയും ചതുപ്പുനിലങ്ങളേയും തൊട്ടുനിൽക്കുന്നു.
വടക്കു ഭാഗത്ത് ബുവെനാ വെന്തുരാ എന്ന ഗ്രാമവും അതിനടുത്ത് പ്ലായാ ലാർഗാ (ദീർഘമായ കടലോരം) എന്ന തീരവുമാണ്.
അതിനു 35 കിലോമീറ്റർ അകലെ 'ഗിരോൺ' ഗ്രാമവും അവിടെ പ്ലായാ ഗിരോൺ എന്ന കടലോരവും ഉണ്ട്.
ഈ ഗ്രാമത്തിനും കടലോരത്തിനും നൽകിയിരിക്കുന്നത് 16-ആം നൂറ്റാണ്ടിലെ കുപ്രസിദ്ധനായ ഫ്രെഞ്ച് കടൽക്കള്ളൻ ഗിൽബെർട്ടോ ഗിരോണിന്റെ പേരാണ്.
ഫിദൽ കാസ്ട്രോയുടെ ഭരണകൂടത്തെ താഴെയിറക്കാനായി അമേരിക്കൻ പിന്തുണയോടെ 1961-ൽ നടന്ന ബേ ഓഫ് പിഗ്സ്‌ ആക്രമണം ഈ ഉൾക്കടൽ അന്തരാഷ്ട്രതലത്തിൽ ശ്രദ്ധിക്കപ്പെടുന്നതിനിടയാക്കി.
അവലംബം പുറത്തേക്കുള്ള കണ്ണികൾ http://www.foia.cia.gov/bay_of_pigs.asp Archived 2011-09-02 at the Wayback Machine .
http://www.historyofcuba.com/history/baypigs/pigs.htm Archived 2023-05-22 at the Wayback Machine .
http://www.infoplease.com/ce6/history/A0806555.html
ബേ ഓഫ് പിഗ്സ്‌ ആക്രമണം ഇംഗ്ലീഷ് വിലാസം https://ml.wikipedia.org/wiki/Bay_of_Pigs_Invasion ഭരണമാറ്റങ്ങൾക്കായി അമേരിക്കൻ ഐക്യനാടുകൾ നടത്തിയ ഇടപെടലുകൾ 20th century 1949 Syrian coup d'état 1949–1953 Albania 1953 Iranian coup d'état 1954 Guatemalan coup d'état 1956–57 Syria crisis 1957–58 Indonesian rebellion 1959–2000 assassination attempts on Fidel Castro 1959 Cambodian "Bangkok Plot" 1960 Congo coup 1961 Cuba, Bay of Pigs Invasion 1961 Cuba, Operation Mongoose 1961 Dominican Republic 1963 South Vietnamese coup 1964 Bolivian coup d'état 1964 Brazilian coup d'état 1965–66 Indonesia, Transition to the New Order 1966 Ghana coup d'état 1971 Bolivian coup d'état 1970 – 73 Chile 1976 Argentine coup d'état 1979 Salvadoran coup d'état 1979–89 Afghanistan, Operation Cyclone 1980–92 Angola, UNITA 1981–87 Nicaragua, Contras 1982 Chad 1996 Iraq coup attempt 21st century 2012–17 Syria, Timber Sycamore ക സ തി
അമേരിക്കൻ സഹായത്തോടെ ബ്രിഗേഡ് 2506 എന്ന സമാന്തര സൈനികസംഘം 1961 ഏപ്രിൽ 17 ന് ക്യൂബയിൽ നടത്തിയ ആധിനിവേശശ്രമമാണ് ബേ ഓഫ് പിഗ്സ് ആക്രമണം എന്നറിയപ്പെടുന്നത്.
അമേരിക്കൻ സർക്കാരിന്റെ ചാരസംഘടനയായ സെൻട്രൽ ഇന്റലിജൻസ് ഏജൻസിയുടെ സഹായത്തോടെയായിരുന്നു ഈ അധിനിവേശശ്രമം.
അമേരിക്കയിൽ അഭയം തേടിയിരുന്ന ക്യൂബൻ വിമതന്മാരുടെ ഒരു സംഘടനയും ഇതിൽ പങ്കുചേർന്നു.
ക്യൂബയുടെ നേതാവ് ഫിദൽ കാസ്ട്രോയുടെ നേതൃത്വത്തിൽ മൂന്നുദിവസം കൊണ്ട് ഈ ആക്രമണ ശ്രമത്തെ പരാജയപ്പെടുത്തി.
1953 മുതൽ 1959 വരെ നടന്ന ക്യൂബൻ വിപ്ലവത്തിൽ ബറ്റിസ്തയുടെ നേതൃത്വത്തിലിള്ള അമേരിക്കൻപക്ഷ സർക്കാരിനെ പുറംതള്ളി ഫിദൽ കാസ്ട്രോ അധികാരത്തിലെത്തി.
അമേരിക്കയുടെ ശത്രുരാജ്യം കൂടിയായ സോവിയറ്റ് യൂണിയനുമായി ക്യൂബ പുതിയ ബന്ധങ്ങൾ സ്ഥാപിച്ചു.
ഇത് അമേരിക്കൻ ഭരണകൂടത്തെ അസ്വസ്ഥരാക്കി.
1960 ൽ അമേരിക്കൻ പ്രസിഡന്റായിരുന്നു ഐസൻഹോവർ ഏതുവിധേനയേയും ഫിദൽ കാസ്ട്രോയെ പുറത്താക്കുന്നതിനുവേണ്ടിയുള്ള പദ്ധതികൾക്കായി 13.1 ദശലക്ഷം ഡോളർ വകയിരുത്തി.
ഇതിനു ചുമതലകിട്ടിയ സി.ഐ.എ , ക്യൂബൻ വിമതന്മാർക്കു പുറമേ ചില അധോലോകസംഘടനകളെപ്പോലും കൂട്ടുപിടിച്ചു.
ബ്രിഗേഡ് 2506 എന്ന ഒരു സമാന്തരസേനയേയും സി.ഐ.എ ഇതിനായി പരിശീലിപ്പിച്ചെടുത്തു.
കമ്മ്യൂണിസത്തിനു നേരെയുള്ള ഒരു ആക്രമണമായിരുന്നു ബേ ഓഫ് പിഗ്സിൽ നടന്നതെന്ന് ചരിത്രകാരന്മാർ വിലയിരുത്തുന്നു.
തങ്ങളുടെ രാജ്യത്ത് കമ്മ്യൂണിസത്തെ പ്രവേശിപ്പിക്കാതിരിക്കാനും, അതു വളരുന്നിടത്ത് നശിപ്പിക്കാനുമുള്ള അമേരിക്കയുടെ ലക്ഷ്യത്തിന്റെ ഭാഗമായിരുന്നു ഈ ആക്രമണം.
സോവിയറ്റ് യൂണിയൻ അമേരിക്കയുടെ യു-2 വിമാനം വെടിവെച്ചിട്ടിരുന്നു.
റഷ്യയോട് നേരിട്ടു പൊരുതാതെ പകരം അവരുടെ  അഭ്യുദയകാംക്ഷിയായ ഒരു രാജ്യത്തെ ആക്രമിച്ച് തങ്ങളുടെ പ്രതിഷേധം അറിയിക്കാനുള്ള ഒരു നടപടിയായും ഈ ആക്രമണത്തെ കാണുന്നവരുണ്ട്.
ബേ ഓഫ് പിഗ്സിലെ പരാജയം അമേരിക്കയെ വല്ലാതെ വിഷമിപ്പിച്ചു.
ജോൺ എഫ്. കെന്നഡി ആഭ്യന്തര അന്വേഷണങ്ങൾക്ക് ഉത്തരവിടുകയുണ്ടായി.
ലാറ്റിനമേരിക്കയിലെ സ്വാധീനം വ്യാപിപ്പിക്കാനുള്ള അമേരിക്കയുടെ ശ്രമത്തിന്റേറ്റ  കനത്ത പ്രഹരമായി ബേ ഓഫ് പിഗ്സ് ആക്രമണം കണക്കാക്കപ്പെടുന്നു.
ബേ ഓഫ് പിഗ്സ് ആക്രമണത്തെ പരാജയപ്പെടുത്താനായത്, ഫിദൽ കാസ്ട്രോയുടെ ആത്മവിശ്വാസം വർദ്ധിപ്പിച്ചു.
സോഷ്യലിസത്തിന്റെ പാതയിലേക്ക് ക്യൂബ സഞ്ചരിക്കുകയാണെന്ന് പ്രഖ്യാപിച്ച ഫിദൽ കാസ്ട്രോ റഷ്യയുമായുള്ള ബന്ധങ്ങൾ കൂടുതൽ ദൃഢമാക്കി.
ക്യൂബയിൽ സോവിയറ്റു ആണവ മിസൈലുകളുടെ സ്ഥാപനത്തോളമെത്തിയ ഈ സഹകരണം,  ലോകത്തെ ആഴ്ചകളോളം ആണവയുദ്ധത്തിന്റെ വിളുമ്പിൽ നിർത്തിയ 1962-ലെ ക്യൂബൻ മിസൈൽ പ്രതിസന്ധിക്കും വഴിയൊരുക്കി.
1898 ലെ സ്പാനിഷ്-അമേരിക്കൻ യുദ്ധത്തിനുശേഷം അമേരിക്കയുടെ കോളനി പോലെയായിരുന്നു സ്പാനിഷ് സാമ്രാജ്യം.
20 മെയ് 1902 ൽ സ്പാനിഷ് സൈന്യത്തെ തുരിത്തിയോടിച്ച് അമേരിക്ക തങ്ങളുടെ ആജ്ഞാനുവർത്തിയായ സർക്കാരിനെ അവിടെ സ്ഥാപിച്ചു.
തോമസ് എസ്ട്രാദ പാമ എന്ന ക്യൂബയിൽ ജനിച്ച അമേരിക്കൻ പൗരത്വമുള്ള സൈനികനായിരുന്നു ഈ സർക്കാരിന്റെ തലവൻ അതോടെ, ധാരാളം അമേരിക്കാർ അവിടെ വാണിജ്യത്തിനും, തൊഴിലിനുമൊക്കെയായി വന്നു തുടങ്ങി.
1905 ഓടുകൂടി ഗ്രാമീണമേഖലയിലെ വസ്തുവകകളുടെ 60 ശതമാനവും ക്യൂബക്കാരല്ലാത്ത അമേരിക്കക്കാരുടെ അധീനതയിലായി.
1906 നും 1909 ഇടക്ക് അവിടേക്കു വന്ന അമേരിക്കൻ സേന, ക്യൂബയുടെ ആഭ്യന്തരകാര്യങ്ങളിൽ ഇടപെട്ട് കുഴപ്പങ്ങൾ സൃഷ്ടിച്ചു തുടങ്ങി.
1952 ൽ ഫുൽജൻസിയോ ബാറ്റിസ്ത ക്യൂബയുടെ തലവനായി അധികാരത്തിലെത്തി.
ഒരു തിരഞ്ഞെടുപ്പിനെ ബാറ്റിസ്ത അനുകൂലിച്ചിരുന്നില്ല, അച്ചടക്കത്തോടെയുള്ള ജനാധിപത്യം എന്നാണ് അദ്ദേഹം തന്റെ ഭരണത്തെ വിശേഷിപ്പിച്ചത്.
യഥാർത്ഥത്തിൽ അത് ഒരു ഏകാധിപത്യഭരണം തന്നെയായിരുന്നു.
ബാറ്റിസ്തക്കെതിരേ സായുധവിപ്ലവങ്ങൾ ക്യൂബയിൽ പൊട്ടിപ്പുറപ്പെട്ടെങ്കിലും തന്റെ അധികാരമുപയോഗിച്ച് അതിനെയെല്ലാം ബാറ്റിസ്ത അടിച്ചമർത്തുകയായിരുന്നു.
ഫിദൽ കാസ്ട്രോ എന്ന അഭിഭാഷകന്റെ നേതൃത്വത്തിലുള്ള ജൂലൈ-26-മൂവ്മെന്റ് എന്ന സംഘടനയായിരുന്നു ഇതിൽ പ്രധാനികൾ.
രഹസ്യമായി പ്രസിദ്ധീകരിച്ചിരുന്ന തന്റെ പത്രത്തിലൂടെ ഫിദൽ ബാറ്റിസ്തക്കെതിരേ പടയൊരുക്കം നടത്തുകയായിരുന്നു.
സെൽ എന്നറിയപ്പെടുന്ന പത്തുപേരുടെ ചെറു സംഘങ്ങളടങ്ങിയ ഒരു സേനയായിരുന്നു ഫിദൽ രൂപപ്പെടുത്തിയെടുത്തത്.
ക്യൂബയിലെ മാദ്ധ്യമങ്ങൾക്ക് ബാറ്റിസ്റ്റ ‍‍ മൂക്കുകയറിട്ടിരുന്നു.
ഇതുകാരണം തന്റെ ആശയങ്ങൾ പുറംലോകത്തെ അറിയിക്കാനായി ഫിദൽ വിദേശ മാദ്ധ്യമങ്ങളുടെ സഹായം തേടി.
പാരീസ് മാച്ചിന്റെ ലേഖകൻ കാസ്ട്രോയെ ക്യൂബയിൽ വന്നു സന്ദർശിച്ചു അദ്ദേഹത്തോടൊപ്പം യാത്രകൾ ചെയ്തു അഭിമുഖം തയ്യാറാക്കി.
ഇതുപോലെ വിദേശമാദ്ധ്യമങ്ങളുടെ സഹായത്തോടെ ക്യൂബയിൽ നടന്നിരുന്ന വിപ്ലവമുന്നേറ്റം  ഫിദൽ  ലോകത്തിന്റെ മുന്നിലേക്കെത്തിച്ചു.
1956 നും  1959 നും ഇടയിൽ ഫിദലിന്റെ നേതൃത്വത്തിൽ നടത്തിയ ഗറില്ലാ ആക്രമണത്തെതുടർന്ന് കയ്യിൽ കിട്ടിയ ധനവുമായി ബാറ്റിസ്ത‍‍ ക്യൂബ ഉപേക്ഷിച്ചു പോയി.
ഇതിനെ തുടർന്ന കാസ്ട്രോയുടെ നാമനിർദ്ദേശത്തോടെ മാനുവൽ ഉറുഷ്യ ലിയോ ക്യൂബയുടെ തലവനായി സ്ഥാനമേറ്റെടുത്തു.
പ്രധാന സർക്കാർ സ്ഥാനങ്ങളിലെല്ലാം ജൂലൈ-26-മൂവ്മെന്റിന്റെ പ്രവർത്തകരായിരുന്നു.
16 ഫെബ്രുവരി 1959 ന് ഫിദൽ സ്വയം പ്രധാനമന്ത്രി സ്ഥാനമേറ്റെടുത്തു.
ജനാധിപത്യ ഭരണം ആണ് ഫിദൽ ഉറപ്പു നൽകിയിരുന്നതെങ്കിലും, അതൊരു ഏകാധിപത്യഭരണമായിരുന്നെന്നാണ് ഫിദലിന്റെ വിമർശകർ പറയുന്നത്.
അമേരിക്കയുടെ നിലപാട്
1960 കളിലെ ശീതയുദ്ധവുമായി ബന്ധപ്പെട്ട് ക്യൂബ അമേരിക്കയോടുള്ള തങ്ങളുടെ വിയോജിപ്പ് പരസ്യമായി തന്നെ പ്രഖ്യാപിച്ചു.
ബാറ്റിസ്റ്റയോടുള്ള അമേരിക്കയുടെ താൽപര്യവും, ക്യൂബയുടെ മേലുള്ള അവരുടെ മേൽക്കോയ്മയും കാസ്ട്രോയെ തെല്ലൊന്നുമല്ല വിഷമിപ്പിച്ചിരുന്നത്.
അമേരിക്കയുടെ പ്രധാന എതിരാളിയായിരുന്ന സോവിയറ്റ് റഷ്യയോട് കൂടുതൽ അടുക്കാൻ ഇക്കാലത്ത് കാസ്ട്രോ തീരുമാനിച്ചു.
ക്യൂബയിലുള്ള പെട്രോളിയം കമ്പനികളെല്ലാം റഷ്യയിൽ നിന്നും വരുന്ന ക്രൂഡ് ഓയിൽ സംസ്കരിക്കാൻ തയ്യാറാവണമെന്ന് സർക്കാർ ഉത്തരവിട്ടു.
ക്യൂബയിലെ പ്രധാന കമ്പനികളെല്ലാം തന്നെ അമേരിക്കയുടേതോ അമേരിക്കൻ നിയന്ത്രിതമോ ആയിരുന്നു.
കമ്പനികളെല്ലാം തന്നെ ഈ ഉത്തരവ് നിരസിച്ചു.
ഇതിന്റെ പ്രതികരണമെന്നോണം രാജ്യത്തെ എല്ലാ എണ്ണ ശുദ്ധീകരണകമ്പനികളും ദേശസാൽക്കരിക്കാൻ പോകുകയാണെന്ന് കാസ്ട്രോ പ്രഖ്യാപിച്ചു.
ഇത് അമേരിക്കയെ ചൊടിപ്പിച്ചു, ക്യൂബയിൽ നിന്നുള്ള പഞ്ചസാര ഇറക്കുമതി അമേരിക്ക നിറുത്തി.
ഫലമെന്നോണം കാസ്ട്രോ ക്യൂബയിലെ എല്ലാ അമേരിക്കൻ കമ്പനികളും ദേശസാൽക്കരിക്കാൻ തീരുമാനിച്ചു.
ഇരു രാജ്യങ്ങളും തമ്മിലുള്ള ബന്ധം വഷളാവാൻ തുടങ്ങി ഗൂഢാലോചന
ശീതയുദ്ധത്തിന്റെ ഉപോത്പന്നമായ സി.ഐ.എ യാണ് യഥാർത്ഥത്തിൽ ഫിദൽ സർക്കാരിനെ പുറത്തുകളയണം എന്ന ആശയം അവതരിപ്പിക്കുന്നത്.
ഫിദലിന്റെ വളർച്ചയും, നിലവിലുള്ള നയപരിപാടികളും നന്നായി ഗൃഹപാഠം ചെയ്തശേഷമാണ് ഫിദലിനെ പുറത്താക്കാനുള്ള നിർദ്ദേശം അമേരിക്കൻ സർക്കാരിനു മുന്നിൽ സി.ഐ.എ വയ്ക്കുന്നത്.
ഫിദലിനെ പുറത്താക്കി ഒരേപോലെ ക്യൂബയിലെ ജനങ്ങൾക്കും, അമേരിക്കക്കും താൽപര്യമുള്ള ഒരാളെ ഭരണനേതൃത്വത്തിലെത്തിക്കുക എന്നതായിരുന്നു സി.ഐ.എയുടെ അന്തിമലക്ഷ്യം.
അക്കാലഘട്ടത്തിൽ അമേരിക്കൻ പ്രസിഡന്റായിരുന്ന ഐസൻഹോവർ ഈ പദ്ധതിക്കു സമ്മതം മൂളുകയും, 13 ദശല്കഷം അമേരിക്കൻ ഡോളർ ഈ ഗൂഢാലോചനയ്ക്കായി വകയിരുത്തുകയും ചെയ്തു.
തൊട്ടു പിറകേ വന്ന പ്രസിഡന്റ് തിരഞ്ഞെടുപ്പിൽ കെന്നഡി തിരഞ്ഞെടുക്കപ്പെടുകയും ചെയ്തു.
1961 ജനുവരി 28 നാണ് ഈ പദ്ധതിയെക്കുറിച്ച് കെന്നഡിയെ സി.ഐ.എ വിവരം ധരിപ്പിക്കുന്നത്.
ഓപ്പറേഷൻ പ്ലൂട്ടോ എന്നായിരുന്നു ഈ പദ്ധതിയുടെ രഹസ്യനാമം.
ആയിരത്തോളം വരുന്ന ആളുകൾ ക്യൂബയുടെ തീരപ്രദേശമായ ട്രിനിഡാഡിൽ ഇറങ്ങി പോരാട്ടം തുടങ്ങും എന്നതായിരുന്നു പദ്ധതിയുടെ തുടക്കം.
കെന്നഡി പദ്ധതിക്ക് അംഗീകാരം നൽകുകയും, അപ്പോഴപ്പോഴുള്ള പുരോഗതി തന്നെ അറിയിക്കുവാൻ ആവശ്യപ്പെടുകയും ചെയ്തു.
പ്രധാനമായും  താഴെ പറയുന്നവയായിരുന്നു സി.ഐ.എയുടെ പദ്ധതികൾ ക്യൂബക്കു പുറത്തുള്ള ക്യൂബൻ വിമതരെ ഒരുമിച്ചു ചേർക്കുക.
ക്യൂബക്കകത്ത് ക്യൂബൻ സർക്കാരിനെതിരേ ഒരു പ്രക്ഷോഭം സൃഷ്ടിക്കുക.
ക്യൂബൻ സർക്കാരിനെ താഴെയിറക്കാൻ ഗൂഢമായ ആക്രമണപദ്ധതി തയ്യാറാക്കുക ക്യൂബൻ വിമതരെ ഉപയോഗിച്ച് ഭാവിയിൽ ഉണ്ടായേക്കാവുന്ന ആക്രമണത്തിനായി ഒരു ഗറില്ലാ യുദ്ധ സേനയെ നിർമ്മിക്കുക.
ഐസൻഹോവർ കാസ്ട്രോയെ പുറത്താക്കാനുള്ള പദ്ധതിക്കംഗീകാരം നൽകിയിരുന്നെങ്കിലും, അത് ത്വരിതഗതിയിൽ നടപ്പിലായത് കെന്നഡിയുടെ സ്ഥാനാരോഹണത്തോടുകൂടിയായിരുന്നു.
ക്യൂബൻ വിമതരെ ഏതുവിധേനേയും സഹായിക്കാൻ അമേരിക്ക കടപ്പെട്ടവരാണെന്ന് കെന്നഡി വ്യക്തമാക്കുകയുണ്ടായി.
അതുപോലെ തന്നെ കമ്മ്യൂണിസത്തെ തനിക്കു ലഭിക്കുന്ന ഓരോ അവസരത്തിലും എതിർക്കും എന്നും കെന്നഡി പ്രസ്താവിച്ചു.
ക്യൂബക്കെതിരേ യാതൊരു നീക്കവുമില്ലെന്ന് അമേരിക്ക ആവർത്തിച്ചു പറയുമ്പോഴും, ക്യൂബയിലെ വിമതരെ അമേരിക്ക പരിശീലിപ്പിക്കുന്നതിന്റെ തെളിവുകൾ ക്യൂബൻ വിദേശകാര്യമന്ത്രി റൗൾ റാവോ ഐക്യരാഷ്ട്രസഭയുടെ പൊതുസമിതിക്കു മുമ്പാകെ ഹാജരാക്കി.
ട്രിനിഡാഡ് എന്ന പ്രദേശത്ത് പകൽസമയം ആക്രമണം തുടങ്ങാനായിരുന്നു സി.ഐ.എ പദ്ധതി തയ്യാറാക്കിയത്.
എന്നാൽ പകൽ സമയത്തുള്ള ആക്രമണം അമേരിക്കയുടെ പങ്ക് വെളിച്ചത്തുകൊണ്ടുവന്നെങ്കിലോ എന്നു ഭയന്ന് കെന്നഡി ഇടപെട്ട് ആക്രമണം രാത്രിയിലാക്കാൻ ആവശ്യപ്പെടുകയായിരുന്നു.
ആക്രമണം വ്യോമാക്രമണം - ഏപ്രിൽ 15
ക്യൂബയ്ക്കു മേൽ ഒരു വിജയം നേടണമെങ്കിൽ അത് വ്യോമാക്രമണത്തിലൂടെ മാത്രമേ സാധിക്കൂ എന്ന് അമേരിക്കൻ ചാരസംഘടനയ്ക്ക് നല്ലതുപോലെ അറിയാമായിരുന്നു.
അതുകൊണ്ടു തന്നെ സി.ഐ.എ അവരുടെ പദ്ധതിയിൽ താക്കോൽസ്ഥാനത്തു പരിഗണിച്ചിരുന്നത് വ്യോമാക്രമണമായിരുന്നു.
ഏപ്രിൽ 14 ന് 164 ക്യൂബൻ വിമതർ ഒരു പായ്കപ്പലിൽ ക്യൂബയുടെ തീരത്ത് വന്നിറങ്ങിയെങ്കിലും, ക്യൂബൻ സൈന്യം തീരദേശത്ത് റോന്തുചുറ്റുന്നതു കണ്ടതിനാൽ ഉദ്യമം ഉപേക്ഷിച്ച്  കപ്പലിലേക്ക് തിരികെ പോന്നു.
ഏപ്രിൽ 15 ന് രാവിലെ ആറുമണിക്ക് എട്ട് അമേരിക്കൻ ബോംബർ വിമാനങ്ങൾ മൂന്നു സംഘങ്ങളായി തിരിഞ്ഞ് ക്യൂബയുടെ മൂന്നു വിമാനത്താവളങ്ങൾക്കു നേരെ ശക്തിയായ ബോംബാക്രമണം തുടങ്ങി.
അപ്രതീക്ഷിതമായ ഈ ആക്രമണത്തിൽ ക്യൂബയുടെ നാവികതാവളങ്ങൾക്ക് കാര്യമായ കേടുപാടുകൾ പറ്റി.
അതോടൊപ്പം ധാരാളം യുദ്ധവിമാനങ്ങൾക്കും സാരമായ തകരാറുകൾ സംഭവിച്ചു.
ഈ ബോംബർ വിമാനങ്ങളിൽ അമേരിക്കൻ വൈമാനികരേകൂടാതെ, ബാറ്റിസ്തയുടെ അനുയായികളും ഉണ്ടായിരുന്നു ക്യൂബൻ സേനക്ക് പ്രത്യാക്രമണം നടത്താതിരിക്കുവാൻ കഴിയാത്തവണ്ണം ദേശീയപാതകളെല്ലാം തന്നെ നുഴഞ്ഞുകയറ്റക്കാർ തകർത്തിരുന്നു.
അതുകൊണ്ടു തന്നെ ഒറ്റപ്പെട്ടുപോയ ചില സ്ഥലങ്ങളിൽ തിരിച്ചടിക്കാൻ ക്യൂബക്കു കഴിഞ്ഞില്ല.
പിറ്റേ ദിവസം ക്യൂബയുടെ വിദേശകാര്യമന്ത്രി അമേരിക്കയുടെ ഈ കടന്നാക്രമണത്തെ ശക്തിയായി അപലപിച്ചെങ്കിലും, അമേരിക്ക ക്യൂബയുടെ ആരോപണങ്ങളെ പാടേ നിഷേധിച്ചു.
ക്യൂബക്കെതിരേ അത്തരമൊരു ആക്രമണപദ്ധതി അമേരിക്കക്കില്ലെന്ന് ശക്തിയുക്തം വാദിക്കുകയും ചെയ്തു.
ക്യൂബയുടെ ആരോപണങ്ങളെ തള്ളിക്കളഞ്ഞുകൊണ്ട് പ്രസിഡന്റ് കെന്നഡി തന്നെ രംഗത്തെത്തി.
വരാനിരിക്കുന്ന ഒരു കടുത്ത ആക്രമണത്തിന്റ തിരനോട്ടം മാത്രമാണിതെന്ന് കാസ്ട്രോ മനസ്സിലാക്കി.
ഒരു യുദ്ധത്തിനു തയ്യാറെടുക്കാൻ അദ്ദേഹം തന്റെ സൈന്യത്തോട് ആഹ്വാനം ചെയ്തു.
ബ്രിഗേഡ് 2506 - ഏപ്രിൽ 17
"ക്യൂബൻ വിമതർ ഉപയോഗിക്കുന്ന ആയുധങ്ങളും വിമാനങ്ങളും അമേരിക്കൻ സർക്കാരിന്റേതാണെന്ന് ഞങ്ങൾക്കറിയാം. ഈ നുഴഞ്ഞുകയറ്റത്തിലൂടെ ഒരു യുദ്ധത്തിനു തിരികൊളുത്താനാണ് അമേരിക്കയുടെ ഭാവമെങ്കിൽ, ഇതിനെ ചെറുക്കാൻ  ക്യൂബക്കാവശ്യമായ എല്ലാ സഹായവും റഷ്യ നൽകും"
- നികിത ക്രൂഷ്ചേവ്
കാസ്ട്രോ കണക്കുകൂട്ടിയതു പോലെ ഏപ്രിൽ പതിനേഴിന് ബ്രിഗേഡ് 2506 എന്ന സേന ക്യൂബൻ തീരങ്ങളിലേക്ക് ഇരച്ചുകയറി ആക്രമണം അഴിച്ചു വിട്ടു.
ക്യൂബൻ സേനയും പ്രത്യാക്രമണം തുടങ്ങി.
വിമതർക്ക്  ആയുധസഹായവുമായി എത്തിയ അമേരിക്കയുടെ മറോപ , ഹ്യൂസ്റ്റൺ എന്നീ  രണ്ടു കപ്പലുകൾ വ്യോമാക്രമണത്തിലൂടെ ക്യൂബ കടലിൽ മുക്കി.
വിമതർക്ക് സഹായം നൽകിക്കൊണ്ടിരുന്ന വിമാനങ്ങളേയും ക്യൂബൻ സേന തകർത്തു.
അപ്രതീക്ഷിതമായ കാലാവസ്ഥയും വിമതർക്ക് തിരിച്ചടിയായി.
കാസ്ട്രോയുടെ നിർദ്ദേശപ്രകാരം 20,000 ഓളം വരുന്ന സൈനികർ ക്യൂബയുടെ തീരപ്രദേശങ്ങളിലേക്ക് നീങ്ങി.
ഈ സമയം കൊണ്ട് ക്യൂബൻ വൈമാനികർ ആകാശയുദ്ധത്തിൽ മേൽക്കൈ നേടിയിരുന്നു.
കാര്യങ്ങൾ പ്രതീക്ഷിച്ചതിലും വിരുദ്ധമായി നീങ്ങുന്നതുകണ്ട അമേരിക്ക ,  വിമതരെ സഹായിക്കാൻ വ്യോമസേനയെ അയച്ചു.
എന്നാൽ അവർക്ക് ആക്രമണം ആരംഭിക്കാൻ കഴിയുന്നതിനുമുമ്പു തന്നെ ക്യൂബൻ വിമാനങ്ങൾ അവയെ വെടിവെച്ചിട്ടു.
വിമതർക്ക് പ്രതീക്ഷിച്ച പോലെ അമേരിക്കൻ സൈനിക സഹായം ആകാശമാർഗ്ഗത്തിലൂടെ ലക്ഷ്യമായില്ല, ക്യൂബയുടെ കടുത്ത വ്യോമാക്രമണത്തെ തടുക്കാൻ അമേരിക്കൻ സേന ഉണ്ടായിരുന്നില്ല.
ഈ ആക്രമണത്തെക്കുറിച്ച് റഷ്യ അറിഞ്ഞ സമയത്ത് തന്നെ റഷ്യൻ പ്രസിഡന്റ് ക്രൂഷ്ചേവ് തങ്ങളുടെ നിലപാട് വ്യക്തമാക്കി അമേരിക്കക്ക് കത്തയച്ചു.
ക്യൂബക്കെതിരേ അമേരിക്ക നടത്തുന്ന് ഈ ആക്രമണത്തെ എന്തു വിലകൊടുത്തും റഷ്യ നേരിടും എന്ന് ക്രൂഷ്ചേവ് അസന്നിഗ്ദമായി പ്രഖ്യാപിച്ചു.
അന്നേ ദിവസം വൈകീട്ടോടെ, വിമത ആക്രമണത്തെ ക്യൂബ വരുതിയിലാക്കി.
ഏപ്രിൽ 20 ന് ഫിദൽ ക്യൂബൻ റേഡിയോയിലൂടെ വിമതർക്കുമേലുള്ള തങ്ങളുടെ വിജയം പ്രഖ്യാപിച്ചു.
വിമതർ ചിലരെങ്കിലും കടൽമാർഗ്ഗം രക്ഷപ്പെട്ടു.
ബാക്കിയുള്ളവർ കൊല്ലപ്പെടുകയോ പിടിയിലാവുകയോ ചെയ്തു.
അനന്തരഫലങ്ങൾ ക്യൂബ ചെ ഗുവേര , ഫിദൽ കാസ്ട്രോ
ബേ ഓഫ് പിഗ്സ് ആക്രമണത്തിലെ വിജയത്തോടെ, ഫിദലിന്റെ നേതൃത്വം ക്യൂബയിൽ കൂടുതൽ ദൃഢമായി.
ക്യൂബൻ മന്ത്രിസഭയിലെ തന്റെ സ്ഥാനം സുരക്ഷിതമാക്കാനും ഒരർത്ഥത്തിൽ ബേ ഓഫ് പിഗ്സ് ആക്രമണത്തിലെ വിജയം കൊണ്ട് ഫിദലിനു സാധിച്ചു.
ഇത്തരം ഒരു ആക്രമണം നടത്തി ക്യൂബയുടെ ആത്മവിശ്വാസം വർദ്ധിപ്പിച്ചതിന് ഒരു വേള ചെ ഗുവേര അമേരിക്കയോട് നന്ദി പ്രകടിപ്പിക്കുകപോലുമുണ്ടായി.
അമേരിക്കയുടെ ആക്രമണശ്രമത്തെ പരാജയപ്പെടുത്തി എന്നതിലുപരി ഫിദലിനേയും , ചെ ഗുവേരയേയും സംബന്ധിച്ചിടത്തോളം ഇത് ഒരു രാഷ്ട്രീയ വിജയം കൂടിയായിരുന്നു.
ക്യൂബയുടെ തടവിലാക്കപ്പെട്ട സൈനികർക്കുവേണ്ടി അമേരിക്ക ചർച്ചകൾ ആരംഭിച്ചു.
ഏതാണ്ട് രണ്ടുകൊല്ലത്തോളം ഇവർ ക്യൂബയുടെ തടങ്കലിലായിരുന്നു.
5കോടി അമേരിക്കൻ ഡോളറിനു തത്തുല്യമായ കുട്ടികൾക്കുവേണ്ടിയുള്ള മരുന്നും, ഭക്ഷണവും ആണ് സൈനികരെ വിടുന്നതിനു പകരമായി കാസ്ട്രോ ആവശ്യപ്പെട്ടത്.
1962 ഡിസംബർ 23 ന് ബേ ഓഫ് പിഗ്സ് ആക്രമണത്തിലെ തടവുകാരേയും വഹിച്ചുകൊണ്ടുള്ള വിമാനം അമേരിക്കയിൽ വന്നിറങ്ങി.
കെന്നഡിയുൾപ്പടെയുള്ളവർ ഇവരെ സ്വീകരിക്കുവാനുണ്ടായിരുന്നു.
ജോൺ എഫ്. കെന്നഡിയുടെ ഭരണകാലഘട്ടത്തിലെ ഒരു തിരിച്ചടിയായി ബേ ഓഫ് പിഗ്സ് ആക്രമണം കണക്കാക്കപ്പെടുന്നു.
ഫിദലിനെ പുറത്താക്കാനുള്ള ഈ പദ്ധതിക്ക് കെന്നഡി വേണ്ടത്ര പിന്തുണ നൽകിയിരുന്നില്ലെന്ന് അദ്ദേഹത്തിന്റെ വിമർശകർ ചൂണ്ടിക്കാണിക്കുന്നു.
ക്യൂബയുടേതുപോലുള്ള ദുർബലമായ വ്യോമസേനയേപ്പോലും പരാജയപ്പെടുത്താൻ കഴിഞ്ഞില്ല എന്നതിന്റെ ഉത്തരവാദിത്തം കെന്നഡി ഏറ്റെടുക്കേണ്ടി വന്നു.
സി.ഐ.എയുടെ തലപ്പത്തുണ്ടായിരുന്ന മൂന്നുദ്യോഗസ്ഥരെ ജോലിയിൽ നിന്നും പിരിച്ചുവിടുകയുണ്ടായി
1961 ഏപ്രിൽ 22 ന് ബേ ഓഫ് പിഗ്സ് പരാജയത്തെക്കുറിച്ച് പഠിച്ച് വിശദാംശങ്ങൾ തയ്യാറാക്കാൻ മാക്സ്വെൽ.
ഡി.ടെയ്ലറുടെ നേതൃത്വത്തിൽ ഒരു സമിതി രൂപീകരിക്കപ്പെട്ടു.
അറ്റോണി ജനറൽ റോബർട്ട്.
എഫ്.കെന്നഡി, അഡ്മിറൽ ബുർക്കെ, സി.ഐ.എ ഡയറക്ടർ അല്ലൻഡൂൾസ് എന്നിവരായിരുന്നു സമിതിയിലെ  മറ്റംഗങ്ങൾ.
ജൂൺ 13 ന് പ്രസിഡന്റ് കെന്നഡി മുമ്പാകെ സമിതിയുടെ കണ്ടെത്തലുകൾ അവതരിപ്പിക്കപ്പെട്ടു.
ക്യൂബ പോലൊരി രാജ്യത്തെ എളുപ്പത്തിൽ കീഴടക്കാം എന്നുണ്ടായിരുന്ന ആത്മവിശ്വാസം, ആവശ്യത്തിനുള്ള യുദ്ധോപകരണങ്ങളുടെ കുറവ്, കപ്പലുകളുടെ കുറവ്, ഏറ്റവും പ്രധാനമായി അവശ്യംവേണ്ട സമയത്ത് വ്യോമസേന എത്തിച്ചേരുന്നതിൽ വന്ന വീഴ്ച എന്നിവയായിരുന്നു സമിതിയുടെ കണ്ടെത്തലുകളിൽ പ്രധാനപ്പെട്ടത്.
ഇതും കൂടി കാണുക ക്യൂബൻ മിസൈൽ പ്രതിസന്ധി ക്യൂബൻ വിപ്ലവം ഫിദൽ കാസ്ട്രോ കൂടുതൽ വായനയ്ക്ക് അവലംബം {{ cite book }} : Unknown parameter | coauthors= ignored ( | author= suggested) ( help ) പുറത്തേക്കുള്ള കണ്ണികൾ ബേ ഓഫ് പിഗ്സ് അധിനിവേശം ഖാൻ അക്കാദമി
ബേ ഓവൽ ക്രിക്കറ്റ് ഗ്രൗണ്ട്
ന്യൂസിലൻഡിലെ ടൗരാംഗയിലെ മൗണ്ട് മൗൻഗനൂയിൽ സ്ഥിതി ചെയ്യുന്ന ഒരു രാജ്യാന്തര ക്രിക്കറ്റ് മൈതാനമാണ് ബേ ഓവൽ .
പ്രാദേശികമായി  ബ്ലെയ്ക്ക് പാർക്ക് എന്നാണ് ഈ മൈതാനം അറിയപ്പെടുന്നത് .
2007ലാണ് ഈ മൈതാനത്തിന്റെ നിർമ്മാണം പൂർത്തിയായത്.
10,000 പേരെ ഒരെ സമയം ബേ ഒവലിൽ ഉൾക്കൊള്ളാൻ കഴിയും.
2014ൽ കാനഡയും സ്കോട്ലന്റും തമ്മിൽ നടന്ന ലോകകപ്പ് യോഗ്യതാ മൽസരങ്ങളാണ് ഈ മൈതാനത്ത് നടന്ന അദ്യ രാജ്യാന്തര ക്രിക്കറ്റ് മൽസരം.
ഏകദിന, ട്വന്റി 20 മൽസരങ്ങൾക്കാണ് ഈ മൈതാനം ആതിഥേയത്വം വഹിക്കാറുള്ളത്.
ആഭ്യന്തര ക്രിക്കറ്റിൽ നോർത്തേൺ ഡിസ്ട്രിക്ട്സ് ടീമിന്റെ ഹോം ഗ്രൗണ്ടാണിത് .
അവലംബം പുറത്തേക്കുള്ള കണ്ണികൾ Bay Oval at  ESPNcricinfo Bay Oval at  CricketArchive
ബേ പ്രൈഡ് മാൾ ഇംഗ്ലീഷ് വിലാസം https://ml.wikipedia.org/wiki/Bay_Pride_Mall
കൊച്ചി മറ്റെൻഡ്രൈവിൽ സ്ഥിതിചെയ്യുന്ന ഷോപ്പിംഗ് മാളാണ് ബേ പ്രൈഡ് മാൾ.
ഈ മാളിന് രണ്ടുനിലകളുണ്ട്.
ആകെ 42000 ചതുരശ്രഅടി സ്ഥലം കച്ചവടത്തിനായി മാറ്റിവച്ചിരിക്കുന്നു.
ഇതിൽ ഒരു ഗെയിം സെന്ററും ഫുഡ്സെന്ററും പ്രവർത്തിക്കുന്നു.
ചിത്രശാല Bay Bride Mall എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുൻവശം പ്രവേശനകവാടം അകവശം ഗെയിം സെന്റർ എസ്കലേറ്റർ മുകൾനില
പോർട്രെയിറ്റ് ഓഫ് മരിയ അന്ന ഇംഗ്ലീഷ് വിലാസം https://ml.wikipedia.org/wiki/Portrait_of_Maria_Anna
1630-ൽ ഡീഗോ വെലാസ്ക്വസ് ചിത്രീകരിച്ച സ്പെയിനിലെ മരിയ അന്നയുടെ എണ്ണച്ചായ ഛായാചിത്രമാണ് പോർട്രെയിറ്റ് ഓഫ് മരിയ അന്ന.
നേപ്പിൾസിൽ നിന്ന് സ്പെയിനിലേക്ക് മടങ്ങിയെത്തിയ വെലാസ്ക്വസ് നേപ്പിൾസിൽ മൂന്നുമാസം താമസിച്ച സമയത്താണ് ഈ ചിത്രം വരച്ചത്.
ഓസ്ട്രിയയിലെ ഫെർഡിനാന്റ് മൂന്നാമനുമായുള്ള വിവാഹത്തിന് മുമ്പായി ഇത് അവരുടെ സഹോദരൻ സ്പെയിനിലെ ഫിലിപ്പ് നാലാമൻ അവരുടെ അഭാവത്തിൽ ഓർമ്മപ്പെടുത്തലായി സ്പെയിനിലേക്ക് കൊണ്ടുപോയിരുന്നു (Charles V, സ്പെയിനിലെ ചാൾസ് ഒന്നാമന്റെ കാലം മുതൽ സ്പാനിഷ് രാജാക്കന്മാരും അവരുടെ ബന്ധുക്കളും അവരുടെ വ്യക്തിത്വം മറ്റുള്ളവരെ കാണിക്കുന്നതും വിവാഹ ചർച്ചകളിൽ അവരുടെ രൂപം കാണിക്കുന്നതും അല്ലെങ്കിൽ അവരുടെ രൂപഭാവം പരസ്പരം ഓർമ്മിപ്പിക്കുന്നതും പതിവായിരുന്നു) മുൻ ഛായാചിത്രങ്ങളിലെന്നപോലെ, വെലസ്ക്വസ് തന്റെ വിഷയം ഇരുണ്ട പശ്ചാത്തലത്തിൽ ചിത്രം ആകർഷകമാക്കുന്നവിധത്തിൽ പച്ച സ്യൂട്ട്, ഗ്രേ റൂഫ് , മുടി എന്നിവയെല്ലാം സൂക്ഷ്‌മമായി വരച്ചുകാട്ടുന്നു.
പോർട്രെയിറ്റ് ഓഫ് മിസിസ് തിയോഡോർ അറ്റ്കിൻസൺ ജൂനിയർ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Portrait_of_Mrs.
_Theodore_Atkinson_Jr .
ജോൺ സിംഗിൾട്ടൺ കോപ്ലി ചിത്രീകരിച്ച ഒരു എണ്ണച്ചായാചിത്രമാണ് പോർട്രെയിറ്റ് ഓഫ് മിസിസ് തിയോഡോർ അറ്റ്കിൻസൺ ജൂനിയർ.
കോപ്ലി 1765-ൽ ഈ ചിത്രം പൂർത്തിയാക്കിയിരുന്നു.
ഇപ്പോൾ ബെന്റൺവിൽ ക്രിസ്റ്റൽ ബ്രിഡ്ജസ് മ്യൂസിയം ഓഫ് അമേരിക്കൻ ആർട്ടിൽ ഈ ചിത്രം സൂക്ഷിച്ചിരിക്കുന്നു.
ധനികരും നല്ല കുടുംബ പശ്ചാത്തലമുള്ളതുമായ ഒരു കുടുംബത്തിലാണ് ഫ്രാൻസെസ് ഡീറിംഗ് വെന്റ്വർത്ത് (1745–1813) ജനിച്ചത്.
അവളുടെ മാതാപിതാക്കൾ സാമുവൽ വെന്റ്വർത്ത്, എലിസബത്ത് ഡീറിംഗ് എന്നിവരായിരുന്നു .
അവൾ കൗമാരക്കാരിയായിരിക്കുമ്പോൾ, അവളുടെ ആദ്യത്തെ കസിൻ ജോൺ വെന്റ്വർത്തുമായി പ്രണയത്തിലായിരുന്നു.
എന്നിരുന്നാലും, തന്റെ കരിയർ സ്ഥാപിക്കുന്നതിൽ അദ്ദേഹം വളരെയധികം നിക്ഷേപം നടത്തുകയും അമേരിക്ക വിട്ടു ലണ്ടനിലേക്ക് പോകുകയും ചെയ്തു.
അവിടെ അദ്ദേഹം കുടുംബത്തിന്റെ ബിസിനസ്സ് കൈകാര്യം ചെയ്തു.
അമേരിക്കയിൽ തിരിച്ചെത്തിയപ്പോഴേയ്ക്കും 16 വയസ്സായിരുന്ന ഫ്രാൻസെസ് മറ്റൊരു കസിൻ തിയോഡോർ അറ്റ്കിൻസണുമായി പ്രണയത്തിലായി.
1762 മെയ് 13 ന് അവർ വിവാഹിതരാകുകയും 1765-ൽ പോർട്സ്മൗത്തിലെ അവരുടെ പുതിയ വീട്ടിലേക്ക് താമസം മാറുകയും ചെയ്തു.
ഈ സമയത്ത്, തിയോഡോർ തന്റെ ഭാര്യയുടെ ചിത്രം അവരുടെ വീട്ടിൽ പ്രദർശിപ്പിക്കാൻ ജോൺ സിംഗിൾട്ടൺ കോപ്ലിയെ ചിത്രീകരണത്തിനായി നിയോഗിച്ചു.
1767-ൽ ജോൺ വെന്റ്വർത്ത് അമേരിക്കൻ കോളനികളിലേക്ക് വിജയകരമായ തിരിച്ചുവരവ് നടത്തി.
അവിടെ നന്നായി വേരുറച്ച അദ്ദേഹം ന്യൂ ഹാംഷെയറിന്റെ ഗവർണറായിരുന്നു.
കുറച്ചുകാലമായി തിയോഡോറിന്റെ ആരോഗ്യനില മോശമായിരുന്നു.
ഫ്രാൻസിസും ജോണും പ്രണയത്തിലാണെന്ന് ഒരു അഭ്യൂഹമുണ്ടായിരുന്നു.
തിയോഡോർ 1769 ഒക്ടോബർ 28 ന് അന്തരിച്ചു.
തുടർന്ന് ശവസംസ്കാരം നടന്നു.
കിംവദന്തികൾക്ക് ആക്കം കൂടിയതിനാൽ ഫ്രാൻസിസും ജോണും തിയോഡോറിന്റെ മരണത്തെ തുടർന്ന് ഒരാഴ്ച കഴിഞ്ഞ് വിവാഹം കഴിച്ചു.
അക്കാലത്ത്, ഭർത്താവിന്റെ മരണത്തിന് തൊട്ടുപിന്നാലെ ഫ്രാൻസെസിന്റെ കല്യാണം പട്ടണത്തിലെ സംസാരവിഷയമായിരുന്നു.
1871-ൽ ഹാരിയറ്റ് എലിസബത്ത് പ്രെസ്കോട്ട് സ്പോഫോർഡിന്റെ ന്യൂ ഇംഗ്ലണ്ട് ലെജന്റ്സ് എന്ന പുസ്തകത്തിൽ അവൾ എഴുതി:
“ഒരു ദിവസം തിയോഡോർ അന്ത്യശ്വാസം വലിച്ചു.
അടുത്ത ബുധനാഴ്ച അദ്ദേഹത്തിന്റെ സംസ്കാരം നടന്നു.
ഗവർണറുടെ ഉത്തരവ് പ്രകാരം പട്ടണത്തിലെ എല്ലാ മണികളും മരണമണിയടിക്കുകയും പതാകകൾ പകുതി താഴ്ത്തികെട്ടുകയും  ചെയ്തു.
കോട്ടയിൽ നിന്നും തുറമുഖത്തെ യുദ്ധക്കപ്പലുകളിൽ നിന്നും തോക്കുകളിൽനിന്ന് വെടിയൊച്ച ഉയർന്നു.
ഞായറാഴ്ച വരെ ചുളിവുകളുള്ള ലോലമായ വസ്ത്രമണിഞ്ഞ് കരഞ്ഞുകൊണ്ടിരിക്കുന്ന വിധവയായി പള്ളിയിൽ ശവസംസ്കാര ചടങ്ങുകൾ ശ്രദ്ധിച്ചു.
തിങ്കളാഴ്ച അവളുടെ കഷ്ടതകൾക്ക് പരിഹാരമായി.
ചൊവ്വാഴ്ച രാജ്യത്തെ തുന്നൽക്കാരികളുടെ വിരലുകളെല്ലാം വിവാഹവസ്ത്രം തുന്നുന്നതിൽ വേഗത്തിൽ വലയംചെയ്തുകൊണ്ടിരുന്നു.
അടുത്ത ഞായറാഴ്ച, വെളുത്ത സാറ്റിൻ, ആഭരണങ്ങൾ, വധുവിന്റെ ഫാർഡിംഗേലുകൾ [വളഞ്ഞ പാവാട] എന്നിവയിൽ അവൾ  ഗവർണർ വെന്റ്വർത്തിന്റെ ഭാര്യയായി ദേവാലയത്തിലെ പാർശ്വഭാഗത്തിലൂടെ നടന്നു.
അവർ ന്യൂ ഹാംഷെയറിൽ ഗവർണറായ ജോണിനോടൊപ്പം തുടർന്നു.
ജോണിന്റെ നിർദ്ദേശപ്രകാരം ന്യൂ ഹാംഷെയർ പട്ടണങ്ങളായ ഡീറിംഗ് , ഫ്രാൻസെസ് ടൗൺ എന്നിവ അവളുടെ പേരിലായിരുന്നു.
1775 ജൂൺ 13 ന് അമേരിക്കൻ വിപ്ലവ യുദ്ധത്തിന്റെ വക്കിലെത്തിയ  വെന്റ്വർത്ത് ന്യൂ ഹാംഷെയറിൽ നിന്ന് ഇംഗ്ലണ്ടിലേക്ക് പാലായനം ചെയ്തു.
ഒടുവിൽ അവർ ജോണിനൊപ്പം ലെഫ്റ്റനന്റ് ഗവർണറുമായി നോവ സ്കോട്ടിയയിലെ ഹാലിഫാക്സിൽ താമസമാക്കി.
അമേരിക്കയിലേക്കും ഇംഗ്ലണ്ടിലേക്കും പരിചിതമായ ഫ്രാൻസെസ് നോവ സ്കോട്ടിയയിലെ തന്റെ ജീവിതത്തെ വെറുത്തിരുന്നുവെന്നും വില്യം രാജകുമാരനുമായി ബന്ധമുണ്ടായിരുന്നെന്നും കരുതപ്പെടുന്നു.
ഈ കാര്യം ജോൺ അറിഞ്ഞപ്പോൾ, അദ്ദേഹത്തിന് അവളോട് നീരസമുണ്ടാകുന്നതിനുപകരം, വില്യമിന്റെ പിതാവായ ജോർജ്ജ് മൂന്നാമൻ രാജാവിന് അദ്ദേഹം വില്യമിനെ ഇംഗ്ലണ്ടിലേക്ക് തിരികെ വിളിക്കാനായി ശുപാർശചെയ്തുകൊണ്ട് കത്തെഴുതുകയാണുണ്ടായത്.
അമേരിക്കൻ കോളനികളിലെ ഏറ്റവും മികച്ച ഛായാചിത്രകാരനായി ജോൺ സിംഗിൾട്ടൺ കോപ്ലിയെ കണക്കാക്കപ്പെടുന്നു.
അദ്ദേഹത്തിന് നിരവധി ചിത്രീകരണങ്ങൾക്ക് അവസരം ലഭിച്ചു.
അവയിൽ തിയോഡോർ അറ്റ്കിൻസൺ ജൂനിയറുമായുള്ള വിവാഹം കഴിഞ്ഞ് രണ്ട് വർഷത്തിന് ശേഷം 19 വയസ്സുള്ള ഫ്രാൻസെസ് ഡീറിംഗ് വെന്റ്വർത്തിന്റെ ഛായാചിത്രം വരച്ചു.
ചിത്രത്തിൽ ഫ്രാൻസെസ് ചാര-നീല നിറത്തിലുള്ള സാറ്റിൻ തുണികൊണ്ടുള്ള ഫാഷൻ വസ്ത്രം ധരിച്ചിരിക്കുന്നു.
കഴുത്തിൽ മുത്ത് കൊണ്ടുള്ള ഒരു ചോക്കർ അണിഞ്ഞിരിക്കുന്നു.
മുടിയിൽ ചെറിയ മുത്തുകൾ കൊണ്ട് അലങ്കരിച്ചിരിക്കുന്നു.
ഒരു കൈ മേശയുടെ അരികിൽ പിടിക്കുമ്പോൾ മറ്റേ കൈ അവളുടെ വളർത്തുജീവിയായ പറക്കുന്ന അണ്ണാനെ സ്വർണ്ണ ചങ്ങലകൊണ്ട് പിടിച്ചിരിക്കുന്നു.
കൊളോണിയൽ അമേരിക്കയിൽ പറക്കുന്ന അണ്ണാൻ പ്രമാണിവർഗ്ഗത്തിന്റെ വളർത്തുജീവിയായി സൂക്ഷിച്ചിരുന്നു.
യുവ ഭാര്യയുടെ ചായാചിത്രത്തിൽ പറക്കുന്ന അണ്ണാനെ ചിത്രീകരിച്ചിരിക്കുന്നത് ഭാര്യയും കോളനിവാസിയുമായ അവളുടെ പങ്ക് എടുത്തുകാണിക്കുന്നു.
ഉത്ഭവം John Wentworth by John Singleton Copley
1762-ൽ തിയോഡോർ അറ്റ്കിൻസൺ ജൂനിയർ (1737–69) ഈ ചായാചിത്രത്തിന്റെ മാതൃകയായ ഫ്രാൻസെസ് ഡീറിംഗ് വെന്റ്വർത്തിനെ വിവാഹം കഴിച്ചു.
തന്റെ കുടുംബത്തിന് വേണ്ടി മറ്റ് ചായാചിത്രങ്ങൾ വരച്ച ജോൺ സിംഗിൾട്ടൺ കോപ്ലിയെ അറ്റ്കിൻസൺ തന്റെ പുതിയ ഭാര്യയുടെ ചിത്രം വരയ്ക്കാൻ നിയോഗിച്ചു.
1769-ൽ, അറ്റ്കിൻസൺ ക്ഷയരോഗം ബാധിച്ച് അകാലചരമം പ്രാപിച്ചു.